KUNINGRIIGI TUUL
Tere tulemast taas saatesarja "Kuningriigi tuul".
Kui Jeesus kuningana Jeruusalemma naaseb,
algab maailmas 1000-aastane sabat,
mis on tervendamise ja taastamise aeg.
Hetkel saame Püha Vaimu kaudu juba seda tulevat reaalsust maitsta.
Täna vaatame,
kuidas Püha Vaimu mõjul toimuv üleloomulik tervenemine
Iisraelist liikvele läks ja kuidas see sinna naaseb.
Üleloomulik elu peaks kristlasele loomulik olema.
Palvetamine haigete eest peaks olema koguduse argipäev.
Imed on Piiblis koguduse elu ja kutse normaalne osa.
Jeesus ütles: See, kes mind järgib, teeb samu tegusid, mida mina
ja veel suuremaid.
Jeesus ütles: Te eksite, kuna ei tunne pühi kirjutisi
ja Jumala väge.
Püha Vaimu elu on eelmaitseks tulevasest Jeesuse kuningriigist.
Markku ja Susanne Laitinen jõudsid üleloomulike tervenemiste juurde
ilma oma pingutusteta.
Olime 2005. a kevadel USAs tööreisil.
Ühendasime minu tööreisi perepuhkusega
ja olime 5 nädalat USAs.
Tutvusime Healing Rooms'i tööga, mis on koguduste ühine teenimistöö.
See idee inspireeris meid.
Nägime head vilja ja kuulsime inimestelt head tagasisidet,
kogudused tegid koostööd, mis andis tulemusi.
Sama Jeesus, kes tervendas haigeid 2000 aastat tagasi,
tervendab tänagi haigeid.
2000 aasta eest patte andestanud Jeesus teeb seda tänagi.
Tervenemine ehk leidis meid, mitte meie tervenemist.
Sattusime Healing Roomsi täiesti juhuslikult.
Me ei otsinud midagi, olime lihtsalt puhkusereisil.
Jumal hakkas tasapisi meiega rääkima
ja Tema kutse muutus südames elavaks.
Küsisime, kas Jumal tahab meie kaudu
siin maal midagi esile tuua.
Palvetasime rohkem ja palusime Pühalt Vaimult kinnitust.
Ta tegigi seda.
Healing Rooms on palvekliinik,
kus palvetiimid võtavad vastu abivajajaid.
See on töövahend,
mille kaudu kohtuvad Püha Vaimu vägi ja rahva argipäev.
Esimene Healing Rooms tekkis samal ajal
Püha Vaimu väljavalamisega 20. saj algul USAs,
kuid suri välja koos oma rajaja John G. Lake'i surmaga.
Seeme aga idanes
ja Healing Rooms ärkas USAs sajandi lõpul taas ellu.
Laitises alustasid Soomes Healing Rooms'i tegevust 2007. a.
Palvekliinikuid on juba 30 ja neis teenib üle 500 vabatahtliku.
Healing Rooms'i netilehel on sadu tunnistusi tervenemistest
ja pidevalt tuleb inimesi usule.
See muutis meie elu ning andis meile uue kutse ja suuna.
Need seitse aastat, mil oleme seda tööd Soomes juhtinud,
on olnud vägev seiklus.
Hea uudis sellest imelisest Jumala kuningriigist
läks kunagi liikvele just Jeruusalemmast
üleloomulike imede ja tunnustähtedega.
Jeesus käskis oma jüngreil seal oodata,
kuni tuleb tõotatud Püha Vaim.
Pärast Püha Vaimu saamist läksid jüngrid liikvele.
Templiväravasse kantud jalutu oli esimene,
kes tervenes Püha Vaimuga täidetud jüngrite kaudu.
Apostlite teod räägivad:
"Kui ta nägi Peetrust ja Johannest pühakotta astumas,
palus ta neilt almust.
Siis Peetrus vaatas koos Johannesega teda ainiti ning ütles:
Vaata meie peale!”
Too jäigi neile otsa vaatama, lootes neilt midagi saada.
Aga Peetrus ütles: Hõbedat ega kulda mul ei ole,
aga mis mul on, seda ma annan sulle:
Jeesuse Kristuse, Naatsaretlase nimel -
tõuse ja kõnni!”
Ja ta haaras kinni jalutu paremast käest ning aitas ta üles.
Ja otsekohe said selle jalapöiad ja pahkluud tugevaks
ning ta hüppas püsti, seisis ja kõndis
ning läks koos nendega pühakotta sisse,
käies ja hüpeldes ning Jumalat kiites." Ap.t 3:3-8
Kui kord ühelt ürituselt koju tulin, tekkis mul usk:
Jeesus võib tervendada. Palvetan oma mehe eest.
Tal oli kaua aega allergiaid olnud, toidu- ja loomaallergiaid,
tolmuallergia jms.
See oli esimene kord.
Ütlesin kodus Markkule: "Istu. Palvetan su eest
ja Jeesus teeb sind terveks."
Palvetasin väga lühidalt.
Aga mul oli usk, et Jeesus suudab tervendada.
Seejärel läksime kööki ja võtsime porgandi.
Tavaliselt tekitas porgand tal suus kipitust.
Ta ei saanud kartuleid koorida.
Toores kartul ajas käed sügelema.
Testisime neid porgandi ja kartuliga,
ei mingeid sümptomeid.
Katsetasime veel ja ei mingeid sümptomeid.
See oli esimene tervenemisime, mida nägime.
See esimene konkreetne tervenemine oli vapustav ja tekitas tänu.
Oleme näinud mitmeid tervenemisi
ja oleme harjutanud haigete tervendamist,
kui nii võib öelda.
Mõnedel juhtudel oleme ise ehmunud: Oh, ta sai terveks!
See oli alguses, sest meie usk oli nii väike.
Asi pole meie usu suuruses, peaasi, et usu objekt on õige.
Varem, hoolimata pikast kristlikust taustast, mõtlesime,
et haigete eest palvetamine on mõningate eriline ülesanne,
kes on selleks erilise kutse saanud.
Täna usume, et iga kristlane võib haigete eest palvetada.
See on üldine kutse.
Iga kristlane võib haigete eest palvetada
ja Jumal võib kasutada keda tahes.
See ei sõltu üldsegi sellest,
mida ma tol hetkel tunnen oma võimekuse suhtes,
või kui vaimselt aktiivne või pädev ma olen.
Mäletan üht tavalist tööpäeva.
Olime pärastlõunal kohvile minemas.
Kolleeg ütles, et ta õlas oli hirmus valu.
Ta oli usklik.
Palvetasin tema eest väga lühidalt keset päeva.
Ma ei tundnud midagi.
Nagu möödaminnes.
Ta tervenes täielikult. Õlg sai täiesti terveks.
Püha Vaimu tervendav vägi tekitas Apostlite tegude ajal
nagu tänapäevalgi ümbritsevate inimeste huvi.
"Ja kogu rahvas nägi teda kõndimas ja Jumalat kiitmas.
Nad tundsid temas ära sama mehe,
kes oli istunud almuse saamiseks pühakoja Ilusa värava ees,
ja nad olid imestunud ja kohkunud sellest, mis temaga oli sündinud.
Aga kui jalutu, kes oli terveks saanud,
jäi Peetruse ja Johannese järel käima,
jooksis kogu rahvahulk nende juurde kokku paika,
mida kutsutakse Saalomoni sammaskäiguks." Ap.t 3:9-10
Me ei suuda kedagi omast jõust tervendada.
Mina ega keegi teine ei suuda kedagi tervendada.
Kuid Jeesus andis meile ülesande haigeid tervendada.
Peame uskuma, et Jumal kutsub meid võimatuid asju tegema.
Need on meile võimatud.
Jumal on andnud kogudusele võimatuid ülesandeid -
haigeid tervendada ja maailmas mõju avaldada.
Jeesus andis kuningriigi
ja demonstreeris seda haigete tervendamisega.
Kui inimesed nägid, et vigane käsi tööle hakkas,
kutsuti kõik kohale ja näidati imet,
ja kõik tahtsid Jeesuse juurde tulla.
See on keskne asi. Nii Jeesus tegutseski.
Jeesus tervendas haigeid ja jagas seejärel evangeeliumi.
Jumal kutsub iga päev elama Talle avatuina:
Mida Jumal võib täna teha?
Küsimus on tihti vaid selles, kas inimesed on avatud.
Kas oleme valmis keset argielu kohtuma Jumala headusega,
kas avaneme usumaailmale? Kas ootame Teda?
Kas ootame, et Jeesus võib ilmuda täna
teatud asjus ja hetkedel?
See ongi too seiklus,
millega ma ei tahaks valesti ära harjuda.
See on vägev. See on arm. See on Tema armastus.
On tähtis mõista, mis meile kuulub.
Jeesus on võitnud ristil kõik.
Kui ma ei tea, mis mulle füüsiliselt kuulub,
ma ei saa seda kasutada.
Kui ma ei tea, et mu arvel on miljon,
ei saa ma seda kasutada.
Kui ma ei tea, mis mulle Kristuses kuulub,
ei saa ma seda kasutada.
Uue Testamendi kogudus ei istu nelja seina vahel,
vaid see on kogudus, mis läheb välja,
kellel on ülesanne minna maailma.
Me kas elame selle tõe järgi või mitte.
Keset tavaelu toimunud ime
andis Peetrusele võimaluse hämmingus rahvaga rääkida.
Iisraeli mehed, miks te imestate selle üle
või miks te ainiti vahite meid, otsekui meie oleksime oma erilise väe
või jumalakartlikkusega selle mehe pannud kõndima?
Aabrahami Jumal ja Iisaki Jumal ja Jaakobi Jumal, meie isade Jumal,
on kirgastanud oma sulase Jeesuse, kelle teie olete reetnud
ja ära salanud Pilaatuse palge ees,
kui see oli otsustanud tema vabaks lasta.
Teie salgasite ära Püha ja Õige ning palusite,
et teile kingitaks mees, kes oli mõrtsukas.
Teie tapsite Elu Juhi, aga Jumal on ta surnuist üles äratanud;
selle tunnistajad oleme meie.
Ja kuna tema siin, keda te näete ja tunnete,
on uskunud Jeesuse nimesse, siis on see nimi teinud ta tugevaks,
ja usk, mis tuleb Jeesuse läbi, on talle andnud täie tervise
teie kõikide silma all." Ap.t 3:12-16
Uut Testamenti lugedes näeb mitmeid lugusid,
kuidas Jeesus tervendas.
Üks hull lugu juhtus, kui palvetasime jala eest,
mis oli teisest 1,5 cm lühem.
Käskisime sel jalal pikeneda. Aga Jumal tegi meiega nalja.
See kasvas teisega ühepikkuseks,
kuid seejärel veelgi pikemaks.
Pidime mõtlema, kas palvetada teist pikemaks
või seda jalga tagasi lühemaks.
Olime seda teed juba nii kaua käinud,
mõistmaks, et Jumal naljatles meiega.
Naersime selle üle ja jalg lühenes teisega ühepikkuseks.
Samas tervendas Jumal
tolle 60-aastase Rootsi mehe valutava haige selja.
Tal pidi tulema uus seljaoperatsioon,
kuid seda polnud vaja.
Oli teinegi hull lugu ühel koolitusel.
Püha Vaim ütles mulle: Palu, et kõik, kel seljavalu,
kõigutaksid oma puusi edasi-tagasi.
See oli avalik üritus.
Küsisin Pühalt Vaimult: Kas see oled tõesti Sina, Issand?
Et see poleks mu enda mõte.
Küsisin kolmandat kordagi ja Issand vastas iga kord:
Jah, palu neil end kõigutada.
Tegin ususammu ja palusin avalikult kõigil,
kel seljavalu, püsti tõusta ja puusi edasi-tagasi kõigutada.
Neist, kes seda tegid, kes võtsid ususammu, tõusid püsti
ja kõigutasid puusi edasi-tagasi,
sai 5-6 neist terveks.
Sealsamas koha peal seistes.
Üks mees oli noorena kukkunud. Ta oli ehitusel tööl olnud.
Ta oli 19-20-aastaselt kukkunud ja selga vigastanud.
Ta kannatas aastakümneid seljavalude käes.
Vanema mehena tuli ta Healing Roomsi palvele.
Jumal tervendas ta täielikult.
Mul ei ole vastuseid, miks tema elus nii läks.
Kuid see ja paljud teised lood näitavad,
et inimene on võinud olla haige lühemat või pikemat aega,
kuid Isa Jumala tahe inimese suhtes on hea.
Pole olemas reeglit: Tee A, B, C ja ta saab terveks.
Vastupidi. Iga juhtumi puhul peame kuulama.
Nagu Jeesus pidevalt kuulas, mida Isa ütleb,
peame meiegi pidevalt Püha Vaimu juhtimist kuulama.
Peame pidevalt vaatama, mida Püha Vaim teeb
ja selle järgi tegutsema. Siis näeme imesid, tunnustähti.
Peame siiski meeles pidama,
et imed ja tunnustähed ei ole eesmärk omaette,
vaid nende ülesanne on näidata teed Taevaisa juurde,
peegeldada Taevaisa südant, kui palju Ta armastab.
Imed ja tunnustähed näitavad, et on olemas Jumal, kes armastab,
Jumal, kes hoolib palju rohkem, kui iial mõista suudame.
Jeesus näitas meile eeskuju:
Ma ei nimeta teid enam teenijaiks, vaid sõpradeks.
Ta tahab täna meie sõber olla. Sõbrad räägivad omavahel,
jagavad mõtteid ja kuulavad teineteist.
Ta tahab meie lähedal olla.
Ja kui Tervendaja on lähedal, toimub ka imesid.
Jeesus, täname, et Sinu tervendav vägi on kohal.
Aitäh, et Sina tuled Tervendajana, Päästjana.
Meid võib vaadata keegi,
kelle sõrmed ei paindu.
Sul on mingi probleem sõrmedes või sõrmelülides.
Jeesus puudutab su sõrmi.
Jumala tervendav vägi puudutab sind just nüüd,
kui seda saadet vaatad. Võid hakata oma sõrmi liigutama.
Need hakkavad liikuma.
Jeesus teeb sinus imelist tööd
ja su käed taastuvad.
Tunnen, et Püha Vaim ütleb: Kui sul on seljavalu, tõuse püsti.
Hakka puusi liigutama.
Jeesuse Kristuse vägi, Jumala tervendav vägi
tuleb sinu selga ja valu lahkub nüüd.
Mul on sõna, et on paljusid, kel on masendust.
Jumal tahab murda masenduse, mis sind on pikalt aheldanud.
Jumal vabastab sind masendusest.
Kadugu see masenduse jõud ja saabugu uus elulootus,
Jeesuse nimel.
Kui sul on ishiase valu, võta vastu Jeesuse Kristuse nimel.
Ishias lahkub su ihust.
Teleri ääres on keegi isa, kes on pead vaevanud,
kas ta on hea isa.
Jumal tahab kinnitada sulle: Oled hea isa.
Jumal tervendab su isasüdame. See puudutab ehk paljusid.
Jumal tervendab su isasüdame ja su suhe lastega paraneb.
Sa naerad koos lastega, mida pole juhtunud aastaid
ja Jumal parandab kõik. Jumal teeb su pere terveks.
Jumal tervendab su isasüdame.
Tahan paluda,
et Issanda Jeesuse Kristuse vägi tuleks su peale,
nii et Ta ristiks sind uue kogemusega oma armastusest.
Vabastan sinu peale Jumala armastuse võidmise,
et võiksid uppuda Tema armastusse, saaksid uue ilmutuse,
kui palju Isa oma last armastab, kui palju Ta sind armastab.
Jumal tahab paljudele ka uued jalatsid jalga panna.
Need on valmiduse jalanõud,
millega lähed maailma evangeeliumi kuulutama.
Jumal võib kutsuda sind kaugele või lähedale, kus sa elad.
Kuid paljudele paneb Ta jalga valmiduse jalanõud,
rahuevangeeliumi.
Ole julge ja hakka liikuma.
Jumalal on oma kuningriigis mitmeid töövahendeid.
Healing Rooms on üks neist.
Healing Rooms pole suurim asi, mis minuga viimasel ajal toimunud on.
Suurim on üha suurem nägemus Jumala kuningriigist.
Ta toob meie ajal esile erinevaid töömeetodeid,
mehi ja naisi uuel moel, uue tulega,
et kogudus kinnituks ja kasvaks maailmas.
Pole enam küsimus selles,
et vaid teatud "superstaarid" ja pastorid täidavad staadionid,
vaid liikvele lähevad tavakristlased,
kes teevad Jumala väes
ja armus suuri asju.
See on Jumala suur plaan.
Viimasel ajal mõlgub meeles ka üks sõna:
Pole enam aega pidurdada, vaid on aeg julgelt edasi minna.
Rääkisime varem Isa Jumala armastusest.
Milline on Isa Jumal?
Kogu kristlase elu peakski seiklus olema.
Oleme jüngrid. Oleme Isa lapsed, kes õpivad uusi asju.
Me ei hüüa ussikestena kuskilt maasügavusest,
vaid võime olla Isa Jumala lapsed ja oodata suuri asju.
Just seda Piibel lubabki.
Õige tee on kui hommikune koit, mis üha kirkamaks muutub.
Näeme maailmas erinevat pimendumist,
kuid kristlase elu võib olla just selline,
et tõstame julgelt pilgu ja vaatame Jumala võimalustele.
Juba Peetrus rääkis tervenenud jalutu tõttu kogunenud rahvale
hea uudise selle kohta, et Jeesus tuleb tagasi.
"Parandage siis meelt ja pöörduge, et teie patud kustutataks,
nii et Issandalt tuleksid kosumisajad
ja ta läkitaks teie jaoks määratud Messia Jeesuse.
Tema peab jääma taevasse kuni selle ajani,
kui uuendatakse kõik, millest Jumal on rääkinud
oma pühade prohvetite suu kaudu maailma algusest peale." Ap.t 3:17-21
Läheneb too Peetruse mainitud kosumisaeg,
kui Jeesus naaseb ja kõik maa peal uuendatakse.
Jeesuse naasmist valmistab see, et hea uudis Jumala kuningriigist
on naasmas Iisraeli nende Püha Vaimu imedega,
millega see siit kunagi liikvele läks.
Healing Rooms on Soome kaudu laienenud juba Eestisse,
Rootsi ja Norrasse.
Soome Healing Rooms alustab tööd Haifas, Iisraelis.
Markku ja Susanne Laitinen käisid 2014. a mais Iisraelis
tööd ette valmistamas.
Neile on oluline, et pääste ja tervenemine
võiksid oma juurtele naasta.
Roomlaste kiri räägib sellest, et meid, kes oleme metsõlipuu,
on Kristuse vere läbi poogitud väärisõlipuu külge,
mille juured on Iisraelis.
Oleme saanud osa sellest õnnistusest.
Meil võib Iisraeli suhtes erinevaid nägemusi olla,
kuid ühtne on see, et Jeesus on saanud iga inimese Päästjaks.
Ta tuli lepitama inimeste patte ja tervendama meie haigusi.
Kuna meie juured on Kristuses, kes tuli Iisraeli,
on meie ülesanne ka Iisraeli meeles pidada ja seda õnnistada.
Juudid leiavad Jeesuse, kui kadestavad meid, teisi rahvaid,
meie Jeesuse kaudu toimiva suhte tõttu Iisraeli Jumalaga.
Juba mullu talvel tegi Iisraeli televisioon dokfilmi
Karmeli mäel elavast kristlasest araablannast,
kelle vähkkasvaja Jeesus tervendas.
Tervenemisime tõttu sai juba Peetrus juutidele rääkida,
et Jeesus tuli just nende jaoks.
Mooses on ju öelnud: Issand, teie Jumal,
tõstab teile Prohveti teie vendade seast, seesuguse nagu mina.
Teda kuulake kõiges, mida ta iial teile ütleb.
Aga iga inimene, kes seda Prohvetit ei kuula,
kaotatakse rahva seast ära.” Kõik prohvetid
Saamuelist peale ja hiljem, niipalju kui nad on rääkinud,
on ka neid päevi ette kuulutanud.
Teie olete prohvetite ja selle lepingu lapsed,
mille Jumal sõlmis teie isadega, kui ta Aabrahamile ütles:
Ja sinu soos õnnistatakse kõiki maailma suguvõsasid.”
Jumal on esmalt teile oma sulase Jeesuse üles äratanud
ja teie juurde läkitanud teid õnnistama,
kui te igaüks pöördute oma tigedusest.” Ap.t 3:22-26
Palvetame koos.
Aitäh, Isa, Püha Vaimu eest,
kes annab meile eelmaitse Jeesuse tulevasest kuningriigist.
Täida meid, Issand, selle Vaimuga nii,
et sinu rahvas juudid võiksid muutuda kadedaks
ja leida Jeesuse. Jeesuse nimel, aamen.
Kuningriigi tuule saated
valmivad Iisraelis vaatajate annetuste toel.
Kui soovid osaleda saatetegemises oma panusega,
võid toetada TV7 Eesti kanalit helistades annetustelefonil:
900 1777 (kõne hind 7 euri).
Lisainfo: www.tv7.ee
Tõlge: Monika Jaaguri